Gryp die lewe – Toortsie, Kameel en Bokbaaivygie se blog
Januarie 21, 2018 ~ Toortsie
Herster het vir my gevra of ek ‘n adrenalien junkie is en hoe meer ek daaroor dink, hoe meer weet ek, ek is dit nie. My idee van adrenalienjunkies is ouens wat van brûe afspring en teen berge af ski en allerhande waaghalsige dinge doen. Ek is eerder een wat die lewe gryp.
En dis nou net mooi waaroor vanoggend se preek gegaan het. Eintlik is dit die jaartema van ons kerk vir 2018: Dat ons net een lewe het, wat ons moet lééf. Dat ons moet lewe asof ons 25 ure in ‘n dag het.
Die dominee vertel van die gesin wat ‘n prys gewen het Mauritius toe. Die ma is bekommerd oor watter verkeerde dinge hul gaan sien, dat hul vreemde kos sal moet eet, dat sy nie goed lyk in ‘n swembroek nie en wat nog alles. By Mauritius aangekom, sluit sy haar in die hotelkamer toe met ‘n boek, terwyl die pa en kinders geniet wat daar te geniete is. Sy is vies vir hulle wat hulleself so geniet, terwyl sy in die kamer lê en boeklees. Toe die week om is, is sy kwaad oor hul ‘n hele week daar was en sy niks van die plek gesien het nie.
Ons het net een lewe. En ja, almal van ons het slegte dinge in ons lewens: Daar is dalk siekte, die geld is min, ons kleinkinders word ons weerhou, die buurman is knorrig. Maar ons het die keuse om dít wat oor ons pad kom, aan te gryp, óf weg te wys. Ja, daar kom moeilike dinge oor ons pad, maar daar kom ook seëninge oor ons pad, ons moet net kies of ons daardie seëninge gaan toe-eien of nie.
So ek, Toortsie, kies die lewe. Elke minuut daarvan. En vreemd, sodra jy dit begin kies, kom daar net meer en meer geleenthede om die lewe te kies. Dis amper of die lewe lewe aantrek.
Wat kies jy? Dalk is ‘n goeie plek om te begin om nie ‘maar’ te sê nie.
‹ PreviousKameel : Manne en hulle hare
Next ›Die konflikdonkies
25 thoughts on “Gryp die lewe”
Januarie 21, 2018 om 1:26 nm
Jip, dis die regte houding! Ek hou hiervan.
Januarie 21, 2018 om 3:26 nm
Januarie 21, 2018 om 2:36 nm
Ek gaan hier saam met jou en Hester stem. Ons het ‘n keuse!!
Januarie 21, 2018 om 3:27 nm
Januarie 21, 2018 om 6:34 nm
Ek stem saam … dit gaan saam oor bangwees ook. Mens kan nie ver alles en almal bang wees nie. As God in beheer is van jou lewe kan nie anders om so te leef nie.
Januarie 21, 2018 om 6:39 nm
Niemand hoef buitensporige dinge te doen nie. Jy kan sommer net dit wat binne jou bereik, jou vermoë en ook jou belangstellingsveld plaasvind, saamdoen.
Januarie 21, 2018 om 8:56 nm
Ek stem persent saam, faal net skeg op die oomblik! Daar is n “maar” by elke gedagtes…
Januarie 21, 2018 om 10:16 nm
Januarie 22, 2018 om 11:15 vm
Sommer ‘n paar nie-lewensbedreigende gesondsheidskwessies wat my van tyd tot tyd effens negatief stem. Gelukkig waai dit gewoonlik weer oor!
Januarie 22, 2018 om 11:32 vm
Sterkte. Binnekort sing jy al weer in Capital Singers. Ek is so jaloers!
Januarie 22, 2018 om 11:39 vm
Dit is waar! My seëninge is meer as die skete, soms net te halstarrig om nie behore te tel
Januarie 22, 2018 om 6:39 vm
Ek kan ook beslis maklik die ja maar, voorhou. Gelukkig het ek dit al goed hok geslaan deur ek gaan te gebruik. Dis waar, jy het n keuse. Sny die wat nie opbouend is nie uit en daar gaat jy vorentoe in die lewe.
Januarie 22, 2018 om 6:57 vm
Soms is almal van ons dalk eerder lui of nie lus nie.
Januarie 22, 2018 om 10:31 nm
Ja, daardie lui/nie lus wees kan mens nogal afsny van berdreiwighede wat dalk betekenis kon hê. Aan die anderkant kan mens ook nie alles doen nie.
Januarie 22, 2018 om 11:02 nm
Soms is lui wees en rus broodnodig.
Januarie 23, 2018 om 9:29 vm
Is so, ek voel so skuldig omdat ek nie by my naaldwer uitkom nie. Dis so warm dat mens net nie moed het om iets te doen nie. Nou sit ek rustig en lees en snooze tussenin wat ek myself ook nie maklik gun nie.
Januarie 23, 2018 om 9:42 vm
Geniet elke oomblik daarvan.
Januarie 23, 2018 om 9:55 vm
Ek probeer dankie. Intussen bly naaldwerk weer agter. My kwilt lê nou al meer as n jaar. Het n masjien gekoop en ek gebruik hom nie!
Januarie 23, 2018 om 10:00 vm
Dit sal weer kom. 😁
Januarie 22, 2018 om 2:48 nm
Ek kies ook die lewe…jy het my laat dink,dankie Toortsie.
Januarie 22, 2018 om 2:49 nm
Januarie 23, 2018 om 8:58 vm
Januarie 24, 2018 om 7:50 vm
YIP! Care Diem! ( my skool se leuse) Ek het ook al voorheen hieroor geskryf,net in ‘n ander vorm.
Januarie 24, 2018 om 8:06 vm
Gaan nou dadelik lees. Mens mag maar 100 maal daaroor skryf. Was jy Sondag in die kerk? Ds Cornie was weer, soos gewoonlik, net die beste!